צבים נשכניים

צבים נשכניים (שם מדעי: Chelydridae) היא משפחה בסדרת הצבים. כיום קיימים שני סוגים בלבד ממשפחה זו:
צב נשכן (Chelydra) שהבולט משלושת מיניו הוא צב נשכן מצוי (Chelydra serpentina), שמגיע לאורך של 40 ס"מ.
צב אליגטור (Macrochelys), המכיל חמישה מינים (אשר שניים מהם נכחדו). המין הבולט ביניהם הוא צב אליגטור מצוי (Macrochelys temminckii) המגיע לאורך של 140 ס"מ ולכן הוא צב המים המתוקים הגדול ביותר.

שניהם מינים אנדמים לחצי הכדור המערבי. המשפחה מאופיינת בשריון גב גרמי כולו ושריון גחון מצומצם. בילוי רוב הזמן ברביצה על קרקעית מים רדודים, כאשר רק הנחיריים והעיניים בולטים מפני המים. כמו כן, מאופיינת בלסתות חזקות ביותר המסוגלות לפצוע ואופי תוקפני.

מאובנים
למשפחת הצבים הנשכנים היסטוריית מאובנים רחבת היקף מאמריקה הצפונית, אירופה, אסיה. אזור תפוצתם בעבר היה רחב יותר מאזור תפוצתם כיום. תיאורם הראשון התגלה על ידי מאובן הסוג Emarginachelys מתקופת מאסטריכט שבתור הקרטיקון באזור מונטנה,. מאובן נוסף שהשתמר היטב היה מאובן מתקופת הפלאוקן מאזור דקוטה הצפונית מסוג Protochelydra.
סוג נוסף, Chelydropsis, מכיל מספר ידוע של מינים אירו-אסייתים שהתקיימו מתקופת אוליגוקן עד הפליוקן.

מיון מדעי של צבים נשכניים
משפחה Chelydridae
סוג Acherontemys (נכחד)
סוג Chelydrops (נכחד)
סוג Chelydropsis (נכחד)
סוג Emarginachelys (נכחד)
סוג Macrocephalochelys (נכחד)
סוג Planiplastron (נכחד)
תת-משפחה Chelydrinae
סוג Protochelydra (נכחד)
סוג צב נשכן (Macrochelys) - בו 3 מינים
סוג צב אליגטור (Macrochelys) - בו 3 מינים קיימים

גלריה

ראו גם
 צבים יבשתיים
 צבים רכים
 צבים ביצתיים

קישורים חיצוניים

בעלי חיים שתוארו ב-1831
טקסונים שתוארו בידי ג'ון אדוארד גריי